ai4bharat/Pralekha huggingface dataset:
وزارت اطلاعات ونشریات
ایف ٹی آئی آئی اور ایس آر ایف ٹی آئی میں داخلے کے لئے اس سال سے امیدواروں کو کئی مرحلوں والے انتخابی مرحلے سے گزرنا پڑے گا
نئی دہلی،17؍جنوری، کولکاتا کے ستیہ جیت رے فلم اینڈ ٹیلی ویژن انسٹی ٹیوٹ  اور پونے کے فلم اینڈ ٹیلی ویژن انسٹی ٹیوٹ آف انڈیا  میں ، جو فلم سازی اور ٹیلی ویژن پرو ڈکشن کے ممتاز تعلیمی ادارے ہیں، داخلہ لینے کے خواہش مند امیدواروں کو اس سال سے کئی مرحلوں والے انتخابی عمل سے گزرنا ہوگا۔
اس انتخاب کا پہلا مرحلہ کل ہند سطح کا تحریری امتحان ہوگا، جسے مشترکہ داخلہ ٹسٹ  کہا جائے گا۔ جے ای ٹی -2020 ایف آر ایف ٹی آئی اور ایف ٹی آئی آئی کے کسی بھی پروگرام میں داخلے کے لئے لازمی ہوگا۔ جے ای ٹی – 2020 تین گھنٹے کا تحریری امتحان ہوگا جس میں آبجیکٹو ٹائپ اور مضمون پر مبنی سو الات ہوں گے اور یہ امتحان پورے ملک میں 26 مرکزوں پر کرایا جائے گا۔ جے ای ٹی - 2020 میں حاصل کردہ نمبر وں کی بنیاد پر ایس آر ایف ٹی آئی اور ایف ٹی آئی آئی امیدواروں کو انتخابی عمل کے دوسرے مرحلے کے لئے کال لیٹر جاری کرے گا۔ اس مرحلے کے بعد تیسرا مرحلہ ذاتی انٹرویو پر مبنی ہوگا۔ تمام ضروری مرحلوں میں کامیابی حاصل کرنے کے بعد طلباء کو سال 2020 کے تعلیمی سال کے لئے ریگولر پروگرام میں داخلہ مل سکے گا۔
اس سال ایس آر ایف ٹی آئی ، جے ای ٹی -2020 امتحان انعقاد کررہا ہے جو 15 فر وری 2020 بروز ہفتہ اور 16 فروری 2020 بروز اتوار منعقد ہوں گے ۔ اس سلسلے میں ملک بھر کے مختلف حصوں میں داخلے سے متعلق سیمینار منعقد کئے جارہے ہیں تاکہ مشترکہ داخلہ ٹسٹ  کے بارے میں معلومات فراہم کی جاسکے۔ خواہش مند امیدوار اپنی پسند کی تاریخ اور مقام میں سیمینار میں شرکت کرسکتے ہیں۔
کورس اور امتحان کی تفصیلات کے لئے مندرجہ ذیل لنک پر رابطہ کریں۔
جے ای ٹی ویب سائٹ: https://applyadmission.net/jet2020
ایف ٹی آئی آئی ویب سائٹ : http://ftii.ac.in/
ایس آر ایف ٹی آئی ویب سائٹ: http://srfti.ac.in/
۔۔۔۔۔۔۔۔۔۔۔۔۔۔۔۔۔
U-246
(Visitor Counter : 91
سائنس اور ٹیکنالوجی کی وزارت
ملکی وے یعنی آسمانی گنگا سے گزرنے والے کوسمک کرنیں الیکٹرون کے مماثل زیادہ اینٹی میٹر پیدا کرنے والے میٹر یعنی شہ کے ساتھ انٹرایکٹ کرتے ہیں
کوسمک یونی ورس یعنی کائنات میں زیادہ توانائی والے ذرات عام طور پر کم تعداد میں ہوتے ہیں لیکن الیکٹرونز کے مماثل اینٹی میٹر کے اعلیٰ توانائی والے ذرات، جنہیں پوسی ٹرونز کہا جاتا ہے کی زیادہ تعداد نے لمبے عرصے سے سائنس دانوں کو گمان میں ڈال رکھا تھا، لیکن اب انہیں اس پراسرار راز کی وضاحت مل گئی ہے۔
برسوں سے ماہرین فلکیات نے الیکٹرون کے مماثل اینٹری میٹر یا پوسی ٹرونز کی زیادتی کا مشاہدہ کیا ہے، جس میں 10 گیگا الیکٹرون وولنٹس یا 10 جی ای وی سے زیادہ کی توانائی ہوتی ہے۔ ایک اندازے کے مطابق یہ 10,000,000,000 وولٹ کی بیٹری میں زیادہ سے زیادہ طور پر ایک پوزیٹولی چارج الیکٹرون کی توانائی ہے۔ حالانکہ 300 سے زیادہ جی ای وی توانائی والے پوسی ٹرونز کی تعداد ماہرین فلکیات کے ذریعے اندازہ کی گئی تعداد کے مقابلے کم ہے۔10 اور 300 جی ای او کے درمیان کی توانائی والے پوسی ٹرونز کے اس برتاؤ کو ماہر فلکیات کے ذریعے اندازہ کی زیادتی کہتے ہیں۔
رمن ریسرچ انسٹی ٹیوٹ بنگلورو کے محققین نے ہائی انرجی اسٹروفزکس کے جریدے میں شائع ہوئے ایک نئے مطالعے میں اس راز کا حل ڈھونڈ نکالا ہے۔ ان کی تجویز سادہ ہے۔ ملکی وے آسمانی گنگا سے گزرتے ہوئے کاسمک کرنیں ان میٹریلز انٹرایکٹ کرتی ہیں جو دیگر کاسمک کرنوں اہم طور سے الیکٹرٹرونو اور پوسی ٹرونز کی پیداوار کرتی ہیں۔ مصنفین ڈی سرکار وساین بسواس اور نینترا گپتا نے دلیل دی ہے کہ یہ نئی کوسمک کرنیں پوسی ٹرونز زیادتی عمل کی بنیاد ہے۔
ملکی وے میں مولی کیولر ہائیڈروجن کے بڑے بادل ہوتے ہیں۔ وہ نئے تاروں کی تشکیل کی جگہیں ہیں اور یہ تارے سورج کے ماس  کی دوری تک وسیع ہوسکتے ہیں یعنی اس دوری کو طے کرنے میں روشنی کو 60 سال لگیں گے۔
......................
ش ح،ح ا، ع ر
02-05-2021
U-4141
(Visitor Counter : 184
جل شکتی وزارت
پانی کی بچت کرنے سے متعلق سازو سامان کےلئے مارکیٹ
سنگاپور اور آسٹریلیا جیسے مختلف ممالک نے پانی کی بچت کرنے والے سازوسامان کی مارکیٹ بنا کر پانی کے استعمال کی کارکردگی میں اضافہ کرنے کی کوشش کی ہے۔آسٹریلیا نے پانی کی کھپت میں کمی لانے کے مقصد سے پانی کا تحفظ کرنے والے مصنوعات اور ٹیکنولوجیز کو فروغ دیتے ہوئے سال 2005میں واٹر ایفیشنسی لیبلنگ اینڈ اسٹینڈرڈ اسکیم  کو اپنایا تھا۔ مصنوعات کو 'واٹر ایفیشینسی ریٹنگ' دی جاتی ہے، جو صارفین کو اپنی خریداری میں پانی کی کارکردگی کو ایک معیار کے طور پر استعمال کرنے کے قابل بناتی ہے۔ اس درجہ بندی کے نظام کا استعمال آلات اور پانی استعمال کرنے والی مصنوعات جیسے شاورز، نلکے کے مخصوص آلات، پانی کے بہاؤ کو قابو کرنے والے آلات ، پیشاب گھر، ڈش واشرز اور واشنگ مشینوں کے لیے کیا گیا ہے۔
حکومت ہند نے آبپاشی، صنعتی اور گھریلو شعبوں میں پانی کے موثر استعمال کے فروغ، ضابطے اور کنٹرول کے لیے پانی کے استعمال کی کارکردگی کا بیورو قائم کیا ہے۔ آبپاشی کے شعبے میں، پردھان منتری کرشی سنچائی یوجنا  اسکیم کے سے اے ڈی ڈبلیو ایم حصے کے تحت جل شکتی کی وزارت، زیر زمین پائپ لائن اور مائیکرو آبپاشی  جیسی پانی کی بچت والی مختلف ٹیکنالوجیز کو فروغ دے رہی ہے۔ ملک کے کل سیراب شدہ رقبہ کے 21% میں مائیکرو آبپاشی کو اپنایا گیا ہے، اور اس ٹیکنالوجی کا آئی سی اے آر، زرعی یونیورسٹی اور کے وی کے ، کے ذریعے وسیع پیمانے پر مظاہرہ کیا گیا ہے۔ مائیکرو آبپاسی کے تحت آبپاشی کی کارکردگی 80-90% ہے۔ بھارتی معیارات کےبیورو  نے پانی کی کارکردگی کو حل کرنے کے لیے مائیکرو آبپاشی اور صاف صفائی کے مصنوعات کے لیے ہندوستانی معیارات شائع کیے ہیں۔ رین ہارویسٹنگ، کیچ دی رین، جل شکتی ابھیان، امرت سروور وغیرہ جیسے پانی کے تحفظ کے مزید پروگرام بھی حکومت ہن نے شروع کیے ہیں۔
یہ معلومات آج لوک سبھا میں ایک تحریری جواب میں جل شکتی کے وزیر مملکت جناب بشویشور ٹوڈو نے دی۔
کوئلے کی وزارت
کوئلے کی وزارت نے 23-2022 کےلئے حکمت عملی کو حتمی شکل دی
15اہم شعبوں پر توجہ مرکوز
کوکنگ کول مشن کا مقصد پیداوار کو 2020-21 میں 45 ملین ٹن سے بڑھا کر 2029-30 تک 140 ملین ٹن کرنا ہے
کوئلہ کی وزارت نے سال 2022-23 کے لیے ایک حکمت عملی دستاویز کو حتمی شکل دی ہے جس میں وسیع پیمانے پر درج ذیل شعبوں پر توجہ مرکوز کی گئی ہے:
گرے ہائیڈروجن
صرف منتقلی/ توانائی کی منتقلی۔
کول مائنز پروویڈنٹ فنڈ آرگنائزیشن کی تنظیم نو۔ 
کوئلہ نکالنا
مشینوں اور قابل مقدار پیرامیٹرز کی بینچ مارکنگ 
کول انڈیا لمیٹڈ  مائنز کی آؤٹ سورسنگ
کول ٹریڈنگ پلیٹ فارم
کوئلے کے لیے ریگولیٹری میکانزم
ٹریننگ
کوئلے کے شعبہ میں کارپوریٹ کی تنظیم نو
معیار کے مسائل
لگنائٹ گیسیفیکیشن
کوکنگ کول کی حکمت عملی
کوئلے کی قیمتوں میں اصلاحات
مستقبل کا ایجنڈا-ان پر مشتمل ہے:-
کوئلہ سے کیمیکل
سی آئی ایل تنوع
مضبوط میڈیا مہم
سی ایس آر سرگرمیوں کی کڑی نگرانی
یہ دوسری بار ہے کہ سال کے لیے ایک ایجنڈا دستاویز ایک تالیف کی صورت میں سامنے لایا گیا ہے اور تمام سینئر عہدیداروں کو فراہم کیا گیا ہے جنہیں سال بھر میں توجہ کے حامل شعبوں کو باقاعدہ نگرانی اور تشخیص کے ساتھ چلانے کی ذمہ داری سونپی گئی ہے۔
پچھلے چند سالوں میں کی گئی اہم اصلاحات کا احاطہ کیا گیا ہے،یہ اصلاحات کوئلے کے شعبے کے موجودہ اور ابھرتے ہوئے چیلنجوں کا احاطہ کرنے اور ان سے نمٹنے کے لیے سمت بھی فراہم کرتی ہیں اور کوئلے کے شعبے کی ابھرتی ہوئی ٹیکنالوجیز اور تنوع کے زور کے ساتھ خود کو اچھی طرح سے ہم آہنگ کرتی ہیں۔
حکومت عملی میں کوئلے کے شعبے کو نئی ٹکنالوجیوں میں چلانے کے لیے تمام شعبوں کا احاطہ کیا گیا ہے جبکہ پیداواری اہداف کو بڑھانے کی بنیادی اہلیت پر توجہ مرکوز کی گئی ہے۔ کوکنگ کول مشن وزارت کے ذریعہ کوکنگ کول کی پیداوار کو 2020-21 میں 45 ملین ٹن سے 2029-30 تک 140 ملین ٹن تک بڑھانے کے لئے شروع کیا گیا تھا جس میں سی آئی ایل سے 105 ایم ٹی شامل ہے۔
پچھلے سال کے ایجنڈے سے درج ذیل شعبوں پر کام اس سال بھی جاری رکھا جائے گا:
کوکنگ کول کی حکمت عملی
کوئلے کی قیمتوں میں اصلاحات
مستقبل کا ایجنڈا
مستقبل کے ایجنڈے میں شامل ہیں- کوئلہ سے کیمیکل: ایس وائی این گیس، ہائیڈروجن گیس، مائع ایندھن، کیمیکل اور کھاد، سی آئی ایل - اپنے کاروبار کو متنوع بنانا اور سن رائز انڈسٹریز میں الیکٹرک چارجنگ پوڈز، ای وی وغیرہ کے امکانات تلاش کرنا، اسی طرح کے یا نئے کاروبار کے حصول اور انضمام کے بعد مناسب تندہی، میڈیا مہمات اور سی ایس آر سرگرمیوں کی قریبی نگرانی۔
23-2022 کی حکمت عملی
https://coal.nic.in/sites/default/files/2022-05/31-05-2022a-wn.pdf
پر دستیاب ہے۔
ا قتصادی امور کی کابینہ کمیٹی
کابینہ نے 1600 کروڑ روپئے کے بجٹ کے ساتھ پانچ سال کے لئے آیوشمان بھارت ڈجیٹل مشن کو نافذ کرنے کی منظوری دی
اے بی ڈی ایم ٹیلی میڈیسن جیسی ٹیکنا لوجیوں کے استعمال کی ہمت افزائی کے ذریعے معیاری حفظانِ صحت کی مساوی رسائی کو بہتر بنائے گی اور صحت خدمات کی قومی پورٹیبلٹی کو قابلِ نفاذ بنائے گی
شہری اپنا اے بی ایچ اے  قائم کر سکیں گے ، جس سے اُن کے ڈجیٹل ہیلتھ ریکارڈ منسلک کئے جا سکیں گے
نئی دلّی ،26 فروری / وزیر اعظم جناب نریندر مودی کی صدارت میں مرکزی کابینہ نے 1,600 کروڑ روپئے کے بجٹ کے ساتھ، صحت اور خاندانی بہبود کی وزارت کے آیوشمان بھارت ڈیجیٹل مشن  کو مرکزی سیکٹر اسکیم کے قومی سطح پر پانچ سال کے لئے شروع کرنے کی منظوری دے دی ہے۔ قومی صحت اتھارٹی  آیوشمان بھارت ڈیجیٹل مشن  کو نافذ کرنے والی ایجنسی ہوگی۔
حفظانِ صحت کے پورے ماحول میں ڈیجیٹل ہیلتھ اقدامات برسوں میں بہت زیادہ فائد مند ثابت ہوئے ہیں ، جس میں کووِن ، آروگیہ سیتو اور ای – سنجیونی نے مزید ظاہر کیا ہے کہ ٹیکنالوجی صحت کی دیکھ بھال تک رسائی کو فعال کرنے میں اہم کردار ادا کر سکتی ہے۔ تاہم، دیکھ بھال کے تسلسل اور وسائل کے موثر استعمال کے لئے ، ایسے اقدامات کو مربوط کرنے کی ضرورت ہے۔
جن دھن، آدھار اور موبائل  تثلیث اور حکومت کے دیگر ڈجیٹل اقدامات کے ذریعے آیوشمان بھارت ڈیجیٹل مشن  وسیع اعداد و شمار ، معلومات اور بنیادی ڈھانچے کی خدمات ، صحت سے متعلق ذاتی معلومات کی حفاظت، رازداری اور رازداری کو یقینی بناتے ہوئے کھلے، انٹرآپریبل، معیارات پر مبنی ڈیجیٹل سسٹمز کا صحیح طور پر فائدہ اٹھانے کی فراہمی کی ذریعے ایک بلا رکاوٹ آن لائن پلیٹ فارم تشکیل دے رہا ہے ۔
اے بی ڈی ایم کے تحت شہری اپنا اے بی ایچ اے  نمبر قائم کر سکیں گے، جس سے ان کے ڈجیٹل ہیلتھ ریکارڈ کو منسلک کیا جا سکتا ہے۔ یہ صحت کی دیکھ بھال فراہم کرنے والے مختلف اداروں کے افراد کے لئے طویل ہیلتھ ریکارڈ کی تخلیق کے قابل بنائے گا اور صحت کی دیکھ بھال فراہم کرنے والوں کی جانب سے طبی فیصلہ سازی میں بہتری لائے گا۔ یہ مشن ٹیلی میڈیسن جیسی ٹیکنالوجیز کے استعمال کی حوصلہ افزائی کرکے اور صحت کی خدمات کی قومی نقل و حمل کو فعال کرکے معیاری صحت کی دیکھ بھال تک مساوی رسائی کو بہتر بنائے گا۔
اے بی ڈی ایم کا تجرباتی پروجیکٹ مرکز کے زیر انتظام چھ علاقوں لداخ، چنڈی گڑھ، دادرا اور نگر حویلی اور دمن اور دیو، پڈوچیری، انڈمان اور نکوبار جزائر اور لکش دیپ میں این ایچ اے کے ذریعے تیار کردہ ٹیکنالوجی پلیٹ فارم کے کامیاب مظاہرہ کے ساتھ مکمل کیا گیا ہے ۔ تجرباتی پروجیکٹ کے دوران، ڈجیٹل سینڈ باکس تشکیل دیا گیا ، جس میں 774 سے زیادہ اقدامات کو مربوط کیا جا رہا ہے ۔ 24 فروری ، 2022 ء تک 173369087 آیوشمان بھارت ہیلتھ اکاؤنٹس بنائے جا چکے ہیں اور اے بی ڈی ایم کے تحت 10114 ڈاکٹروں اور 17319 صحت سہولیات کا اندراج کیا جا چکا ہے ۔
اے بی ڈی ایم نہ صرف صحت عامہ کے موثر اقدامات کے لئے ثبوت پر مبنی فیصلہ سازی میں سہولت پیدا کرے گی ، بلکہ یہ اختراعات کو جنم دے گی اور پورے حفظانِ صحت کے نظام میں روزگار پیدا کرے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 2029
(
شمال مشرقی ریاستوں کی ترقی کی وزارت
این ای سی بی ڈی سی کی طرف سے 13 سے 17 دسمبر 2021 تک ’’بانس شوٹ پروسیسینگ اور تحفظ‘‘ یعنی بانس کی کونپلوں و ٹہنیوں کی ڈبہ بندی تحفظ پر تربیتی پروگرام کا انعقاد
نئی دہلی، 18جنوری2022/ این ای سی بی ڈی سی نے ’’بانس شوٹ پروسیسنگ اینڈ پریزرویشن‘‘ یعنی بانس کی کونپلوں و ٹہنیوں کی پروسیسنگ اور تحفظ پر ایک تربیتی پروگرام کو اسپانسر کیا ہے جو این ای سی بی ڈی سی کے پینل میں شامل کلسٹر میسرز ڈیلیکٹیس فوڈ پروسیسنگ سینٹر نے اسی مقام پر 13 سے 17 دسمبر 2021 تک منعقد کیا۔
’’بانس شوٹ پروسیسنگ اور تحفظ کے بارے میں تربیت،میسرزڈیلیکیس فوڈ پروسیسنگ سینٹر میگھالیہ‘‘
اس طرح کی تربیت کا بنیادی مقصد خواتین اور دیہی لوگوں کو بااختیار بنانا ہے تاکہ وہ ایک باوقار ذریعہ معاش حاصل کرسکیں۔
’’بانس شوٹ پروسیسنگ اور تحفظ کے بارے میں تربیت،میسرزڈیلیکیس فوڈ پروسیسنگ سینٹر میگھالیہ‘‘
ش ح۔ ش ت۔ج
Uno-510
(Visitor Counter : 111
مکانات اور شہری غریبی کے خاتمے کی وزارت
بھارت کے ترقیاتی اہداف کے حصول کے لئے جامع طریقۂ کار کی ضرورت : ہردیپ سنگھ پوری
12 ویں گریہا سمٹ کا افتتاح کیا گیا
نئی لّی ، 15 دسمبر/ ہاؤسنگ اور شہری امور کے وزیر مملکت  جناب ہردیپ سنگھ پوری نے کہا ہے کہ بھارت کے ترقیاتی اہداف کے حصول کے لئے ایک جامع طریقۂ کار کی ضرورت ہے ۔ آج نئی دلّی میں 12 ویں گریہا ورچوول سمٹ کے افتتاحی اجلاس میں اظہارِ خیال کرتے ہوئے جناب پوری نے کہا کہ جب کوئی شخص گریہا کی تصدیق شدہ عمارت میں داخل ہوتا ہے تو اُسے زیادہ احترام ، مفاہمت اور تعمیری ڈیزائن میں تحریک محسوس ہوتی ہے ۔ انہوں نے مزید کہا کہ اِن عمارتوں میں پائیداری اور صفائی ستھرائی کا ماحول رویہ میں تبدیلی کی ترغیب دیتا ہے ۔ 12 ویں گریہا ورچوول سمٹ کا موضوع ہے ، ‘‘ بحال ہونےو الے مسکنوں کی تجدید ’’ ۔
نائب صدرِ جمہوریہ جناب ایم وینکیا نائیڈو نے ساشوت میگزین کا آغاز کیا اور گریہا کونسل اور تعمیراتِ عامہ کے محکمے  کے درمیان جامع اشتراک سے متعلق دستاویز ‘‘ 30 اسٹوریز بیونڈ بلڈنگ ’’ کتاب کا آغاز کیا ۔ اس ورچوول سمیٹ میں گریہا کونسل کے صدر اور ٹیری کے ڈائریکٹر جنرل ڈاکٹر اجے ماتھر اور دیگر اہم شخصیت موجود تھیں ۔
جناب پوری نے مربوط مسکن کے جائزے کے لئے گرین ریٹنگ  کونسل کی ورچوول سمٹ منعقد کرنے پر ستائش کی ۔ انہوں نے کہا کہ سمٹ کے دوران تبادلۂ خیال پورے ملک میں گرین اور پائیدار مسکن کے فروغ کی ہمت افزائی کرے گا ۔
وزیر موصوف نے زور دے کر کہا کہ ماحولیات پر بڑھتی ہوئی شہر کاری کے اثرات کو کم کرنے اور ایک پائیدار توازن قائم کرنے کے ساتھ ساتھ موجودہ ضروریات اور مستقبل کی نسلوں کی ضروریات میں توازن پیدا کرنے کی شہروں پر ایک زبردست ذمہ داری عائد ہوتی ہے ۔ ہاؤسنگ اور شہری امور کی وزارت نے جنوری ، 2019 ء میں عالمی ہاؤسنگ ٹیکنا لوجی چیلنج انڈیا  کا انعقاد کیا تھا ، جس کا مقصد تعمیراتی ٹیکنا لوجی میں بہترین ٹیکنا لوجی کی نشاندہی کرنا تھا ۔
بھارت میں وسائل کی دستیابی کے بارے میں اظہارِ خیال کرتے ہوئے ہاؤسنگ کے وزیر نے کہا کہ بھارت میں ساحلی پٹی اور دریاؤں کی کوئی کمی نہیں ہے لیکن بھارت کو پانی کو صاف کرنے ، اِس کے دوبارہ استعمال اور اس کی صفائی ستھرائی کے لئے ایک جامع حکمتِ عملی کی ضرورت ہے ۔ انہوں نے گریہا کونسل کے درجہ بندی نظام کے بہتر طریقۂ کار ‘‘ گریہا – 2019 ’’ کے لانچ پر گریہا کو مبارکباد دی ۔ جناب پوری نے کہا کہ وزیر اعظم جناب نریندر مودی کے دیہی ترقی کے اہم پروگرام یکسر تبدیلی والے پروگرام شامل ہوئے ہیں ۔ انہوں نے مزید کہا کہ ہمارے شہر اقتصادی ری جنریشن، تحفظ اور بچوں کے لئے ساز گار اقدامات کے ذریعے اپنی سڑکوں اور عوامی مقامات کو نئی شبیہہ دے رہے ہیں ۔
جناب پوری نے کہا کہ سووچھ بھارت مشن نے عوام کے ذریعے صفائی ستھرائی اور ہائیجن میں پائیدار تبدیلی پیدا کی ہے ۔ جناب پوری نے بتایا کہ کووڈ – 19 سے نمٹنے کے لئے 47 مربوط کمان اور کنٹرول سینٹر  اسمارٹ سٹی مشن کے تحت قائم کئے گئے ہیں ، جو بحران کے بندوبست کے لئے وار روم کی طرح کام کر رہے ہیں اور ٹیلی میڈیسن جیسی خدمات اور ٹیکنا لوجی کی مختلف اختراعات کے ذریعے صورتِ حال کی نگرانی کرنے میں مدد کر رہے ہیں ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8105
(Visitor Counter : 190
وزیراعظم کا دفتر
وزیر اعظم جناب نریندر مودی اور نیدر لینڈ کے وزیر اعظم عالی جناب مارک روٹے کے درمیان فون پر بات چیت
وزیر اعظم جناب نریندر مودی نے آج نیدر لینڈ کے وزیر اعظم عالی جناب مارک روٹے کے ساتھ فون پر بات کی۔
دونوں رہنماؤں نے ہندوستان-نیدر لینڈ کے دو طرفہ تعلقات پر تبادلہ خیال کیا، جن میں پانی پر منصوبہ بند پارٹنرشپ، زراعت کے کلیدی شعبے میں تعاون، ہائی ٹیک اور ابھرتے ہوئے شعبوں میں دو طرفہ تعاون کے امکانات شامل ہیں۔ دونوں رہنماؤں نے ہندوستان-یورپی یونین تعلقات، ہند-بحر الکاہل میں ہم آہنگی اور تعاون سمیت علاقائی اور عالمی مسائل پر بھی تبادلہ خیال کیا۔
باقاعدگی کے ساتھ اعلیٰ سطحی دوروں اور بات چیت کے ذریعہ حالیہ برسوں میں ہندوستان-نیدر لینڈ کے تعلقات نے زبردست رفتار حاصل کی ہے۔ دونوں وزرائے اعظم نے 09 اپریل 2021 کو ایک ورچوئل سمٹ کا انعقاد کیا تھا اور باقاعدگی سے بات کرتے رہے ہیں۔ ورچوئل سمٹ کے دوران نیدر لینڈ کے ساتھ ’پانی پر منصوبہ بند پارٹنرشپ‘ کا آغاز کیا گیا۔
موجودہ سال میں، ہندوستان اور نیدر لینڈ مشترکہ طور پر سفارتی تعلقات کے قیام کے 75 سال کی یادگار منا رہے ہیں۔ اس خصوصی سنگ میل کا جشن 4 تا 7 اپریل 2022 کو صدر جمہوریہ ہند کے نیدر لینڈ کے سرکاری دورے کے ساتھ منایا گیا۔
دیہی ترقیات کی وزارت
پی ایم جی وائی ایس کے تحت آن لائن مینجمنٹ ، نگرانی اور اکاؤنٹنگ نظام
دیہی ترقی کی مرکزی وزیر مملکت محترمہ سادھوی نرنجن جیوتی نے آج راجیہ سبھا میں ایک تحریری جواب میں بتایاکہ سی اے جی نے اپنی 2016 کی رپورٹ میں آن لائن مینجمنٹ، نگرانی اور اکاؤنٹنگ نظام  سے متعلق ڈیٹا اپ ڈیٹ کرنے کے سلسلے میں جن خامیوں کی نشاندہی کی تھی ان کا خیال رکھا گیا ہے اور آج تک یہ نظام مختلف پہلوؤں کی نگرانی کے لیے ایک مضبوط ذریعہ بن گیا ہے۔ پی ایم جی ایس وائی۔ وقت کی ایک مدت کے ساتھ، اسے مزید موضوع بنانے کے لیے مختلف خصوصیات شامل کی گئی ہیں۔
نیتی آیوگ نے اپنی رپورٹ "دیہی ترقی میں مرکزی اسپانسر شدہ اسکیموں کا جائزہ جلد 2: دیہی ترقی، دسمبر 2020" میں پی ایم جی ایس وائی کے تحت اپنائے گئے او ایم ایم اے ایس اور دیگر ٹیکنالوجی اقدامات کی بھی تعریف کی ہے۔ نیتی آیوگ کے مشاہدات ذیل میں دیئے گئے ہیں:-
i) شفافیت اور ڈیٹا کی سطح کے لحاظ سے،او ایم ایم اے ایس نگرانی کے حوالے سے تمام مقاصد کو پورا کر رہا ہے۔
ii ) او ایم ایم اے ایس نے پی ایم جی ایس وائی کے تحت کاموں کی بروقت نگرانی میں سہولت فراہم کرنے میں مدد کی ہے۔
iii) اپنے ایم آئی ایس پورٹل  کی اصلاح، بلاک پنچایت میں منصوبہ بندی، سڑکوں کی جیو ٹیگنگ، ماہانہ بنیادوں پر اسکیم کی رپورٹنگ، اور بروقت تشخیص کے ذریعے پی ایم جی ایس وائی اسکیم کے عمل میں شفافیت اور جوابدہی قائم کرنے کے تئیں پرعزم ہے۔
iv) پی ایم جی ایس وائی نے منصوبہ بندی، نگرانی، ڈیٹا مینجمنٹ، رپورٹنگ اور شہریوں کے تاثرات کے لیے بہت سے ٹیکنالوجی پر مبنی میکانزم نافذ کیے ہیں جن میں او ایم ایم اے ایس ، جیو اسپیشل رورل روڈ انفارمیشن سسٹم) کے تحت دیہی سڑکوں کی الیکٹرانک دیکھ بھال اور میری سڑک ایپ۔ ان تمام مداخلتوں نے اسکیم کے عمل کی کارکردگی کو بہتر بنایا ہے۔
v) اسکیم کی آن ٹریک جسمانی پیشرفت، ایک اچھی طرح سے طے شدہ نفاذ کا ڈھانچہ اور ڈیجیٹائزیشن کی بلند شرحیں امید افزا ہیں۔
وزیراعظم کا دفتر
وزیراعظم سڈنی مذاکرات میں کلیدی خطبہ دیں گے
نئی دہلی،17 نومبر، 2021/وزیراعظم نریندر مودی 18 نومبر، 2021 کو صبح تقریباً 9 بجے سڈنی مذاکرات میں کلیدی خطبہ دیں گے۔ وہ بھارت کی ٹکنالوجی کے ارتقا اور انقلاب کے موضوع پر اظہار خیال کریں گے۔ وہ آسٹریلیا کے وزیراعظم کی طرف سے پیش کیے جانے والے تعارفی کلمات کے بعد خطاب کریں گے۔
سڈنی مذاکرات 17 سے 19 نومبر ، 2021 کے درمیان منعقد کیے جا رہے ہیں۔ یہ مذاکرات آسٹریلیائی حکمت عملی سے متعلق پالیسی کے ادارے کی طرف سے منعقد کیے جا رہے ہیں۔ ان مذاکرات میں سیاسی ، تجارتی اور سرکاری رہنما ، مباحثہ کرنے ، نت نئے خیالات پیدا کرنے اور ابھرتی ہوئی و اہم ٹکنالوجیز سے پیدا ہونے والے موقعوں اور چیلنجوں کو عام طور پر سمجھنے کی سمت کام کرنے کے لیے یکجا ہوں گے۔ اس تقریب میں آسٹریلیائی وزیراعظم جناب اسکاٹ موریسن اور جاپان کے سابق وزیراعظم جناب شنزو ابے بھی خطاب کریں گے۔
۔۔۔
م ن ۔ اس۔ ت ح ۔
U –12975
(
نیتی آیوگ
برآمداتی تیاری اشاریہرپورٹ، 2022
نیتی آیوگ 17جولائی 2023 کو سال 2022 میں ہندوستان کی ریاستوں؍مرکز کے زیر انتظام ریاستوں کے لئے تیسرا برآمداتی تیاری اشاریہ  رپورٹ جاری کررہا ہے۔
رپورٹ میں مالی سال 2022 کے لئے عالمی تجارت کے پس منظر میں ہندوستان کی برآمداتی کارکردگی کا ذکر کیا گیا ہے۔اس کے بعد ملک کے علاقہ –مخصوص برآمداتی کارکردگی کا مختصر ذکر کیا گیا ہے۔رپورٹ میں ملک کے اضلاع کو برآمداتی مرکز کی شکل میں فروغ دینے کی ضرورت کو اُجاگر کیا گیا ہے اور ملک میں تجارتی برآمدات کا ضلع سطحی تجزیہ پیش کیا گیا ہے۔
ای پی آئی ایک وسیع نظم ہے، جو ہندوستان میں ریاستوں اور مرکز کے زیر انتظام ریاستوں کی برآمداتی تیاریوں کا جائزہ لیتا ہے۔کسی ملک میں اقتصادی نمو اور ترقی کو ظاہر کرنے کے لئے برآمدات اہم ہے اور اس کے لئے برآمداتی کارکردگی کو متاثر کرنے والے اسباب کو سمجھنا ضروری ہے۔ اشاریہ ریاستوں اور مرکز کے زیر انتظام ریاستوں کی طاقت اور کمزوریوں کی شناخت کرنے کے لئے برآمدات سے متعلق معیارات کا وسیع تجزیہ کرتا ہے۔ اشاریے کے لئے کام کا نظام تیارکرنا ایک ترقی پذیر عمل ہے، جس کے تحت اسٹیک ہولڈرز کے ذریعے دیئے گئے رد عمل کو شامل کیا جاتا ہے، اس لئے اس ایڈیشن میں شائع شدہ نتائج اور درجہ بندی کا مقابلہ پچھلی رپورٹوں سے نہیں کیا جاسکتا۔حالانکہ ای پی آئی اپنے طورپر ریاستوں اور مرکز کے زیر انتظام ریاستوں کو پالیسی پر مبنی تبدیلیوں میں معاونت کرنا جاری رکھتا ہے ، جو ان کے مخصوص چیلنجوں کو حل کرنے کے لئے لازمی ہے۔
ای پی آئی چار ستون –پالیسی،تجارتی ایکو سسٹم،برآمداتی ایکو سسٹم اور برآمداتی کارکردگی، کی بنیاد پر ریاستوں اور مرکز کے زیر انتظام ریاستوں کی کارکردگی کا جائزہ لیتا ہے۔ ہر ستون میں ذیلی ستون شامل کئے گئے ہیں، جو ضروری اشاروں کا استعمال کرنے کے ساتھ ریاست کی کارکردگی کو پیش کرتے ہیں۔
- پالیسی پر مبنی ستون ریاست اور ضلع سطح پر برآمدات سے متعلقہ پالیسی ایکو سسٹم کے ساتھ ساتھ اس ایکوسسٹم سے متعلق ادارہ جاتی نظم کو اپنانے کی بنیاد پر ریاستوں اور مرکز کے زیر انتظام ریاستوں کی کارکردگی کا تجزیہ کرتا ہے۔
- تجارتی ایکو سسٹم کسی ریاست ؍مرکز کے زیر انتظام ریاست کے موجود کاروباری ماحول کے ساتھ ساتھ کاروبار میں مدد فراہم کرنے والے بنیادی ڈھانچے کی توسیع اور ریاست ؍ مرکز کے زیر انتظام ریاست کی ٹرانسپورٹ راستہ سہولت کا تجزیہ کرتا ہے۔
- برآمداتی ایکو سسٹم کسی ریاست ؍ مرکز کے زیر انتظام ریاست میں برآمدات سے متعلق بنیادی ڈھانچے کے ساتھ ساتھ برآمد کاروں کو فراہم کی جانے والی تجارتی حمایت اور اختراع کو بڑھاوا دینے کے لئے ریاست ؍مرکز کے زیر انتظام ریاست میں تحقیق اور ترقی کی موجودہ صورتحال پر توجہ مرکوز کرتا ہے۔
- برآمداتی کارکردگیایک پیداوار پر مبنی اشاریہ ہے، جو پچھلے سال کے مقابلے میں ریاست کی برآمدات کی اضافے کا تجزیہ کرتا ہے اور عالمی بازار میں اس کی برآمداتی گہرائی اور فٹ پرنٹ کا تجزیہ کرتا ہے۔
نیتی آیوگ کے نائب صدر کے ذریعے رپورٹ جاری کی جائے گی۔
اپنی رینکنگ اور رپورٹ کارڈ کے ساتھ رپورٹ کا مقصد ریاستوں ؍مرکز کے زیر انتظام ریاستوں کی برآمداتی تیاریوں کی ایک جامع تصویر پیش کرنا ہے۔ یہ ریاستوں؍ مرکز کے زیر انتظام ریاستوں کی حصولیابیوں پر بھی روشنی ڈالتی ہے اور مقابلہ جاتی وفاق کے جذبے کو بنائے رکھنے کے لئے ریاستوں؍ مرکز کے زیر انتظام ریاستوں کے درمیان مساویانہ معلومات کی حوصلہ افزائی کرتی ہے۔ ریاستوں کے مابین اور ریاست و مرکز کے درمیان تعاون میں بہتری لاکر ہندوستان مسلسل اقتصادی ترقی حاصل کرنے کا خواہش مند ہوسکتا ہے اور قومی و ذیلی قومی سطحوں پر ترقی کو بڑھاوا دینے کے لئے اپنی تکسیریت کا فائدہ اٹھا سکتا ہے۔
ارضیاتی سائنس کی وزارت
ہندوستان کے محکمہ موسمیات نے جنوبی ایشیا کے لئے فلیش فلڈ گائیڈینس سروسز شروع کیں
نئی دہلی، 23 اکتوبر 2020، ارضیاتی سائنس کی وزارت کے سکریٹری ڈاکٹر ایم راجیون نے 22 اکتوبر 2020 کو جنوبی ایشیائی ممالک یعنی، بھارت، بنگلہ دیش، بھوٹان، نیپال اور سری لنکا کے لئے اپنی نوعیت کی پہلی فلیش فلڈ گائیڈینس سروسز کو وقف کیا۔ اس سسٹم کو ورچوولی لانچ کیا گیا اور اس موقع پر قومی اور بین الاقوامی سطح کے ممتاز معززین نے شرکت کی جن میں ڈاکٹر ورین کم ، ڈاکٹر کونسٹنٹائن پی جارجا کاکوس ، جناب جی وی وی سرما آئی اے ایس  ڈاکٹر راجیندر کمار جین اور موسمیات کے ڈائرکٹر جنرل اور شرکا ممالک کے ڈبلیو ایم او میں مستقل نمائندے یعنی جناب کرما ڈکچو ، جناب سرجو کمار ویدیہ  اور جناب اتولہ کرونا نائکے  اور جناب بدیوت کمار ساہا  شامل ہیں۔
اپنے افتتاحی خطاب میں تقریب کے مہمان خصوصی ڈاکٹر ایم راجیون نے نظام کی کارگزاری کو بہتر بنانے کے لئے بارش اور مٹی کی نمی کے لئے جائزہ لینے والے نیٹ ورک میں اضافے کی ضرورت پر زور دیا۔ ڈاکٹر راجیون نے بتایا کہ سوشل میڈیا کے استعمال کے ساتھ متعلقین تک معلومات پہنچانے کا ایک اپنے آپ چلنے والا موڈ قائم کرنا ہوگا تاکہ وقت پر آفات سے متعلق حکام کے پاس معلومات پہنچ سکے۔ ڈاٹا، مہارت کے تبادلے، خطے میں خدمات شروع کرنے اور انہیں قائم رکھنے کے لئے رکن ممالک، ہائیڈرولوجک ریسرچ سینٹر اور موسمیات کی عالمی تنظیم کے درمیان علاقائی اور بین الاقوامی تال میل کو مستحکم کرنا ہوگا۔
بھارت کے محکمہ موسمیات کے ڈائرکٹر جنرل اور ڈبلیو ایم او میں بھارت کے مستقل نمائندے ڈاکٹر ایم مہاپاترا نے ابتدائی خطبہ دیا، جس میں انہوں نے سسٹم کی اہم خصوصیات کا ذکر کیا اور ہائیڈڑو میٹیریو لوجیکل خطروں کی پیش گوئی کے لئے صلاحیت سازی کے میدان میں کئے گئے تعاون کے کاموں کی ستائش کی۔انہوں نے رکن ممالک کو یقین دلایا کہ جنوبی ایشیائی خطے کے ممالک میں جان اور مال کے نقصان کو کم کرنے کے لئے ضروری اقدامات کرنے کے واسطے ریجنل سینٹر کے ذریعہ نیشنل میٹیریولوجیکل اورہائیڈرولوجیکل سروز ، قومی اور ریاستی آفات کے بندوبست کے حکام اور تمام دیگر متعلقین کو خطرات  اور جوکھم  کی شکل میں فلیش فلڈ کے لئے رہنمائی فراہم کرائی جائے گی۔
سیلابی ریلا  ایک مقامی واقعہ ہے اور بہت قلیل مدتی بھی جو کہ بارش آنے کے بعد عموماً 6 سے بھی کم گھنٹوں تک عروج پر ہوتا ہے۔ فلیش فلڈ کے انتباہ کی صلاحیت عموماً دنیا کے ممالک میں نہیں ہے۔ اس بات کا اعتراف کرکے کے فلیش فلڈ خصوصی طور پر متاثرہ آبادی کے جان و مال پر بہت زیادہ اثر ڈالتے ہیں، 15 ویں ڈبلیو ایم او کی کانگریس نے عالمی کوریج کے ساتھ ایک فلیش فلڈ گائڈینس سسٹم  پروجیکٹ کے نفاذ کو منظوری دی جوکہ یو ایس نیشنل ویدر سروس، یو ایس ہائیڈرولوجک ریسرچ سینٹر  اور یو ایس اے آئی ڈی/ او ایف ڈی اے کے تعاون سے اور ڈبلیو ایم او کمیشن فار بیسک سسٹمز اور ڈبلیو ایم او کمیشن فار ہائیڈرو لوجی کے ذریعہ مشترکہ طور پر تیار کیاگیا ہے۔
بھارت کے محکمہ موسمیات نے پری آپریشنل موڈ میں حال ہی کے مانسون کے سیزن کے دوران اس سسٹم کی کارکردگی کی جانچ کی ہے اور خطے میں نیشنل ہائیڈرولوجیکل اور میٹیریولوجیکل سروسز کے لئے فلیش فلڈ بلیٹن جاری کئے گئے۔ مقامی سطح پر سیلابی ریلے کے امکان کے بارے میں رہنمائی فراہم کرانے کے لئے یہ سسٹم سائنسی طریقے سے کام کرتا ہے۔
۔۔۔۔۔۔۔۔۔۔۔
م ن۔ ا گ۔ن ا۔

U-6664
(Visitor Counter : 171